สวัสดีค่ะ อยากจะทราบว่าฉีดยาคุมได้ประมาน1ปีประจำเดือนไม่มาเลย และตอนนี้เลิกฉีดยาคุมได้ประมาน3เดือนแล้วอะค่ะ แต่ประจำเดือนไม่มาจะท้องหรือป่าวคะ
สวัสดีค่ะ อาการประจำเดือนไม่มาของ เป็นได้ 2 กรณีค่ะ คือ1. ผลข้างเคียงของยาฉีดคุมกำเนิดซึ่งเป็นผลข้างเคียงที่พบได้บ่อยที่สุด ทั้งนี้เนื่องจากยาคุมไปทำให้เยื่อบุโพรงมดลูกฝ่อและบางลง จึงไม่มีอะไรออกมา การขาดประจำเดือน ไม่มีอันตรายแต่อย่างใด หลังจากหยุดฉีดแล้ว มดลูกก็จะค่อยๆ กลับคืนสภาพเดิม การมีประจำเดือนหลังจากหยุดฉีดยาคุมจะช้าหรือเร็วไม่มีความเกี่ยวข้องกับระยะเวลาว่าฉีดมานานแค่ไหน โดยเดือนจะกลับมาเร็วที่สุดประมาณ 3 เดือน และประมาณร้อยละ 76 ภายใน 1 ปีจะมีรอบเดือนเป็นปกติ2. การตั้งครรภ์ แต่โอกาสเป็นไปได้น้อยค่ะ โดยเฉลี่ยหลังจากหยุดฉีดยาคุมไปประมาณ 4-10 เดือนจึงจะสามารถตั้งครรภ์ได้ แต่บางรายอาจต้องใช้เวลานานถึง 1-2 ปีกว่าจึงตั้งครรภ์ได้ดังนั้นแนะนำว่าให้ลองตรวจการตั้งครรภ์จากปัสสาวะดูก่อนค่ะ หากยังไม่ตั้งครรภ์และยังไม่พร้อมที่จะตั้งครรภ์ แนะนำให้ใช้วิธีคุมกำเนิดต่างๆ ต่อไปค่ะ